CELEX: 32003R0218
Language: lv
Date: 2003-02-04
Title: Komisijas Regula (EK) Nr. 218/2003 (2003. gada 4. februāris) par dažu preču klasifikāciju kombinētajā nomenklatūrā

Svarīgs juridisks paziņojums

|

32003R0218

Oficiālais Vēstnesis L 029 , 05/02/2003 Lpp. 0005 - 0006

		Komisijas Regula (EK) Nr. 218/2003(2003. gada 4. februāris)par dažu preču klasifikāciju kombinētajā nomenklatūrāEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2176/2002 [2], un jo īpaši tās 9. pantu,tā kā:(1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāparedz pasākumi attiecībā uz šīs regulas pielikumā minēto preču klasifikāciju.(2) Regulā (EEK) Nr. 2658/87 ir izklāstīti kombinētās nomenklatūras interpretācijas vispārīgie noteikumi. Lai piemērotu tarifu vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai jebkuras papildu apakšnodaļas, un ir izveidota ar īpašajiem Kopienas noteikumiem.(3) Šīs regulas pielikumā minētās tabulas 1. ailē aprakstītās preces atbilstoši minētajiem vispārīgajiem noteikumiem jāklasificē saskaņā ar KN kodu, kas norādīts 2. ailē atbilstīgi 3. ailē noteiktajiem pamatojumiem.(4) Būtu lietderīgi, lai persona, kuras rīcībā ir juridiski saistoša informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas iestādes un kas neatbilst šīs regulas noteikumiem, varētu turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa pieņemšanu [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4].(5) Šajā regulā paredzētie pasākumi ir saskaņā ar Muitas kodeksa komitejas atzinumu,IR PIEŅĒMUSI ŠO REGULU.1. pantsPreces, kas aprakstītas pielikumā ietvertās tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.2. pantsJuridiski saistošu informāciju par tarifiem, ko sniedz dalībvalstu muitas iestādes un kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.3. pantsŠī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 4. februārīKomisijas vārdā —Komisijas loceklisPascal Lamy[1] OV L 256, 7.9.1987., 1. lpp.[2] OV L 331, 7.12.2002., 3. lpp.[3] OV L 302, 19.10.1992., 1. lpp.[4] OV L 311, 12.12.2000., 17. lpp.--------------------------------------------------PIELIKUMSPreču apraksts | Klasifikācijas KN kods | Pamatojumi |1 | 2 | 3 |Sasaldētas, caurspīdīgas mīklas sloksnes (piem., 20 x 20 cm), kas gatavotas no kviešu miltiem, ūdens, augu eļļas un sāls un kas 15 sekundes ir termiski apstrādātas 90 °C. Produkts satur 52,5 svara % cietes/glikozes un mazāk nekā 4 svara % cukura. Šīs sloksnes pēc atkausēšanas tieši izmanto rulešu gatavošanai, kuras pēc tam termiski apstrādā pirms to lietošanas pārtikā. | 19059090 | Klasifikāciju nosaka, ievērojot kombinētās nomenklatūras interpretācijas vispārīgo noteikumu 1. un 6. punktu, kā arī KN kodu 1905, 190590 un 19059090 aprakstu. Termiskas apstrādes dēļ cietei ir želatīna konsistence. Tāpēc šo produktu uzskata par daļēji apstrādātu, un tāpēc tas ir svītrots no pozīcijas 1901 (sk. II daļas e) izņēmumu Harmonizētās sistēmas paskaidrojumu pozīcijai 1901). |--------------------------------------------------